Държавен вестник, бр. 36, 2013 г., стр. 27

БРОЙ  36	
Д Ъ Р Ж А В Е Н  В Е С Т Н И К 	
СТР.  27  
клиент или потенциален такъв, освен от лицен­
зиант – оператор на газоразпределителна мрежа, 
на чиято територия се намират тези клиенти.
Чл. 10. Операторът на газопреносна, съответно 
на газоразпределителна мрежа, може да откаже 
достъп до мрежите:
1. при условията на чл. 172, ал. 2 и чл. 172а 
от Закона за енергетиката;
2. когато заявителят не отговаря на условията 
по раздели ІІ и ІІІ или не представи необходимите 
документи съгласно тези правила.
Раздел ІV
Принципи на механизмите за разпределение на 
капацитет и на процедурите за управление на 
претоварването 
Чл. 11. (1) Операторът на газопреносната 
мрежа разработва, прилага и публикува не­
дискриминационни и прозрачни механизми за 
разпределение на капацитет, които гарантират 
предоставянето на максимален капацитет във 
всички важни точки (включително входни и 
изходни) на всички участници на пазара, като 
се отчитат целостта на системата и ефикасната 
експлоатация на мрежата, включително правила 
за управление на претоварването. Операторите на 
газопреносни мрежи се консултират с ползвате­
лите на мрежа относно механизми за разпреде­
ление на капацитет и процедурите за управление 
на претоварването и ги представят в ДКЕВР за 
одобрение преди тяхното прилагане.
(2) Механизмите за разпределяне на наличния 
капацитет за всяка входна и изходна точка и за 
мрежата като цяло могат да бъдат, както следва:
1. пропорционално разпределение;
2. тръжна процедура;
3. открито запитване (в случай на нова газова 
инфраструктура). 
(3) Механизмите по ал. 2 се прилагат отделно за 
заявения непрекъсваем и за заявения прекъсваем 
капацитет. Първо се разпределя непрекъсвае­-
мият капацитет и след това прекъсваемият, ако 
е обявен такъв и ако изрично е заявен (посочен) 
в заявлението за достъп.
(4) Механизмите за разпределение на капацитет 
трябва да са гъвкави и да могат да се изменят и 
приспособяват към променящите се пазарни ус­
ловия, да не възпрепятстват навлизането на нови 
участници на пазара, нито да създават бариери за 
навлизане на пазара, както и да подават подходящи 
икономически сигнали за ефективно и оптимал­
но използване на техническия капацитет и да 
улесняват инвестирането в нова инфраструктура. 
Чл. 12. Техническият капацитет се изчислява 
на база на механизъм за изчисляване на капаци­
тет, приет и оповестен от съответния оператор 
на газопреносна мрежа.
Чл. 13. (1) Свободният непрекъсваем капацитет 
за всяка входна и изходна точка и за мрежата 
като цяло (или участък от нея) за даден пери­
од е разликата между техническия капацитет 
и непрекъсваемия капацитет за съответните 
входни и изходни точки или мрежата като цяло 
(в т.ч. участъци от нея с по-малък капацитет) 
за съответния период, който вече е разпределен 
(договорен) на ползватели на мрежата. 
(2) В случаите, когато услугата по пренос се 
предлага от комбиниран оператор, може да бъде 
предвидено от оператора капацитетът, необходим 
за пренос на количествата за нагнетяване и на 
добитите количества, да се разпределя на кли­
ентите, получили достъп до газохранилището, и 
до размера на разпределения им капацитет за 
нагнетяване, респ. за добив.
(3) Капацитет за всяка точка се заявява в 
MWh/ден и се разпределя за заявения период на 
дневна база. Преобразуването от м3 към MWh 
се извършва при горна граница на калоричност.
Чл. 14. Операторът на газопреносна мрежа 
разпределя прекъсваем капацитет в случаите, 
когато за съответните точки няма възможност 
за предоставяне на непрекъсваем капацитет или 
непрекъсваемият капацитет е вече разпределен, 
както и ако по технологични и/или търговски 
причини е необходимо част от непрекъсваемия 
капацитет да бъде трансформиран в прекъсваем 
на краткосрочна основа. 
Чл. 15. След изчерпване на целия наличен 
непрекъсваем капацитет за дадена точка или за 
мрежата като цяло се обявява липса на свободен 
непрекъсваем капацитет за съответните точки 
или мрежата като цяло и се предлага само пре­
късваем капацитет. Механизмът за разпределяне 
на прекъсваем капацитет се прилага отделно от 
този за непрекъсваем капацитет. Прекъсваем 
капацитет се разпределя след пълното разпреде­
ляне на непрекъсваемия капацитет или ако има 
обявен на страницата на оператора прекъсваем 
капацитет за съответните точки и заявка на 
поне един потенциален или регистриран полз­
вател за него.
Чл. 16. След всеки работен ден, в който е 
имало заявки и разпределения на капацитети 
(приложен е механизмът за разпределение), се 
преизчисляват свободните капацитети по точки 
и за мрежата като цяло и тези изчисления се 
ползват при следващия цикъл на прилагане на 
механизма в следващите работни дни с постъпи­
ли заявки. Преизчисляване се извършва и след 
всяко изтичане или прекратяване на договор за 
пренос, водещо до освобождаване на капацитет, 
или ако капацитет е освободен, се предоставя 
неизползваният непрекъсваем капацитет като 
прекъсваем капацитет на краткосрочна основа. 
В случай че потенциален клиент, на който е раз­
пределен капацитет, откаже да сключи договор 
за пренос, освободеният по този ред капацитет 
се обявява за свободен.
Чл. 17. Ползвателите имат право да търгуват 
помежду си разпределения им капацитет. 
Чл. 18. (1) В случаи на договорно претоварване 
операторът на газопреносна мрежа осигурява:
1. разпределение на капацитет за нови договори 
въз основа на освобождаване на неизползвания 
капацитет чрез предоставяне на възможност на 
потребителите на мрежата да дадат под наем или 
да препродадат капацитетите по своите договори; 
2. предлагане на неизползвания капацитет на 
пазара поне за един ден напред като прекъсваема 
услуга. 
(2) Принципите по ал. 1 се прилагат към 
целия договорен капацитет, включително и към 
съществуващите договори.